CELEX: 62010CA0405
Language: hu
Date: 2011-11-10 00:00:00
Title: C-405/10. sz. ügy: A Bíróság (negyedik tanács) 2011. november 10-i ítélete (az Amtsgericht Bruchsal (Németország) előzetes döntéshozatal iránti kérelme) — QB (*) elleni büntetőeljárás (Környezetvédelem — 1013/2006/EK és 1418/2007/EK rendelet — A hulladékszállítás ellenőrzése — Használt katalizátorok Libanonba történő kivitelére vonatkozó tilalom)

28.1.2012   
               
               
                  HU
               
               
                  Az Európai Unió Hivatalos Lapja
               
               
                  C 25/14
               
            
         A Bíróság (negyedik tanács) 2011. november 10-i ítélete (az Amtsgericht Bruchsal (Németország) előzetes döntéshozatal iránti kérelme) —  QB (*1) elleni büntetőeljárás
         (C-405/10. sz. ügy) (1)
         
         (Környezetvédelem - 1013/2006/EK és 1418/2007/EK rendelet - A hulladékszállítás ellenőrzése - Használt katalizátorok Libanonba történő kivitelére vonatkozó tilalom)
         (2012/C 25/22)
         Az eljárás nyelve: német
         
            A kérdést előterjesztő bíróság
         
         Amtsgericht Bruchsal
         
            Az alap-büntetőeljárás alperese:
         
          QB (*1)
         
         
            Tárgy
         
         Előzetes döntéshozatal iránti kérelem — Amtsgericht Bruchsal — A hulladékszállításról szóló, 2006. június 14-i 1013/2006/EK európai parlamenti és tanácsi rendelet (HL L 190., 1. o.) 37. cikkének és az 1013/2006/EK európai parlamenti és tanácsi rendelet III. vagy IIIA. mellékletében felsorolt egyes hulladékoknak a hulladékok határokat átlépő szállításának felügyeletéről szóló OECD-határozat hatálya alá nem tartozó egyes országokba történő hasznosítási célú kiviteléről szóló, 2007. november 29-i 1418/2007/EK bizottsági rendeletnek (HL L 316., 6. o.) az értelmezése — A B1120 kódszámú hulladékkategóriába tartozó hulladékok (katalizátorok) Libanonba történő kivitelének tilalma
         
            Rendelkező rész
         
         A hulladékszállításról szóló, 2006. június 14-i 1013/2006/EK európai parlamenti és tanácsi rendelet 36. cikke (1) bekezdése f) pontjának és 37. cikkének, valamint a 2008. július 29-i 740/2008/EK bizottsági rendelettel módosított, az 1013/2006 rendelet III. vagy IIIA. mellékletében felsorolt egyes hulladékoknak a hulladékok határokat átlépő szállításának felügyeletéről szóló OECD-határozat hatálya alá nem tartozó egyes országokba történő hasznosítási célú kiviteléről szóló, 2007. november 29-i 1418/2007/EK bizottsági rendeletnek az előbbi rendelet említett cikkeivel összefüggő rendelkezéseit úgy kell értelmezni, hogy az 1013/2003 rendelet V. melléklete 1. részének B. listáján szereplő, B1120 kódszám alá tartozó, hasznosításra szánt hulladékoknak az Európai Unióból Libanonba történő kivitele tilos.
         
            (*1)  Törölt vagy áthelyezett információ a személyes és/vagy bizalmas jellegű adatok védelme érdekében.
         
            (1)  HL C 288., 2010.10.23.